nahid-hub/BLUGE-bengali-wikipedia-section-title-prediction huggingface dataset:
লন্ডনের সংবাদপত্রসমূহে অর্থনৈতিক দূরবস্থা থাকা স্বত্ত্বেও ম্যানচেস্টার গার্ডিয়ানে কারদাস বহাল তবিয়তে ছিলেন। সেপ্টেম্বর, ১৯৩৯ সালে যুদ্ধ ছড়িয়ে পড়লে ফ্রি ট্রেড হল বন্ধ করে দেয়া হয় ও সামরিক কর্মকাণ্ডে দখল করা হয়। ম্যানচেস্টারে কোন সঙ্গীত আয়োজন করা হয়নি ও সকল প্রথম-শ্রেণীর ক্রিকেট বন্ধ করে দেয়া হয়। কারদাস বেকার হয়ে পড়েন। কার্যতঃ ম্যানচেস্টারে গৃহবন্দীর পর্যায়ে উপনীত হন। স্যার কিথ মারডকের কাছ থেকে প্রস্তাবনা পেয়ে দ্রুত অস্ট্রেলিয়ার হেরাল্ডে যোগ দেন।

১৯২০-এর দশক থেকেই কারদাস অস্ট্রেলীয় পাঠকদের কাছে পরিচিত ছিলেন। জনৈক অস্ট্রেলীয় লেখক ১৯৩২ সালে উল্লেখ করেন যে, জনাব কারদাস স্বভাবসুলভ লেখক ও সর্বাপেক্ষা নিরপেক্ষ সমালোচক। ১৯৩৬ সালের মধ্যে, অস্ট্রেলীয় জনগণের কাছে ক্রিকেট লেখক হিসেবে পরিচিতি লাভ করেন। পাশাপাশি তার সঙ্গীত বিষয়ে দক্ষতার কথাও অস্ট্রেলীয়রা জানতো।

১৯৩৬-৩৭ মৌসুমে জি.ও. অ্যালেনের নেতৃত্বে এমসিসি দল অস্ট্রেলিয়া সফরে যায়। এটিই দেশের পক্ষে কারদাসের প্রথম ভ্রমণের বিষয় ছিল। এ সফরেই সি. বি. ফ্রাই ও ডোনাল্ড ব্র্যাডম্যানের সাথে বন্ধুত্বপূর্ণ সম্পর্ক গড়ে তোলেন। সাবেক ইংরেজ ক্রিকেট অধিনায়ক ফ্রাই কারদাসের বাল্যকালের স্বপ্নের তারকা ছিলেন। লন্ডনের ইভনিং স্ট্যান্ডার্ডের জন্য টেস্টের ঘটনাপ্রবাহ তুলে ধরেন। ব্র্যাডম্যানের মাঝে কারদাস ক্রিকেটীয় জ্ঞানের গভীরতা ও দায়িত্ববোধ খুঁজে পান যা অন্য কোন লেখক সনাক্ত করতে পারেননি। অস্ট্রেলিয়ায় প্রত্যাবর্তনের পর এক স্বাক্ষাৎকারে কারদাস সঙ্গীতবিহীন অবস্থায় কিভাবে ছয়মাস সময় কাটাবেন তার এ উদ্বেগের কথা তুলে ধরেন। পরদিনই চোপিন ও হুগো উল্ফের নির্দেশনায় ব্যক্তিগতভাবে পার্থে ছাত্রদের মনোজ্ঞ সঙ্গীত পরিবেশনায় মুগ্ধ হন। এ সফরকালে কারদাস মেলবোর্নের দ্য হেরাল্ডে লিখেন ও ক্রিকেট বিষয়ে অস্ট্রেলিয়ান রেডিওতে ধারাভাষ্য দেন।

১৯৪২ সালে সিডনির কিংস ক্রস জেলায় একটি ছোট ফ্লাট ভাড়া করেন। সেখানেই তিনি ‘টেন কম্পোজার্স’ (১৯৪৫) ও ‘অটোবায়োগ্রাফি’ (১৯৪৭) রচনা করেন। পরবর্তীতে তিনি বলেছেন যে, শুরুর দিকে সাত ঘণ্টা লেখার অভ্যাসের বিষয়টি বেশ কষ্টসাধ্য ছিল। তবে এ জন্য তিনি সাংবাদিকতা থেকে অন্যকিছু গুরুত্বপূর্ণ বিষয়ে ধাবিত হতে পেরেছেন।

সঠিক অনুচ্ছেদ শিরোনাম কোনটি?
titleA. অস্ট্রেলিয়া গমন
titleB. যুদ্ধ পরবর্তী সময়কাল
titleC. কর্মজীবন
titleD. রচনাসমগ্র
উত্তর: titleA
ইসলামী বিশ্বাস অনুসারে, আল্লাহ তাআলা প্রত্যেক জাতির জন্য একজন মানুষকে রাসূল (বার্তাবাহক) করে পাঠিয়েছেন যারা তাদেরকে তাওহীদের আহ্বান জানান। আল্লাহ তাদেরকে যে বাণী দিয়ে প্রেরণ করেছেন তারা তার কোনো অংশ গোপন বা পরিবর্তন করেননি।
ভিন্ন রাসূলের ক্ষেত্রে বিধিবিধান ও আইন-কানুন ভিন্ন হতে পারে। এক রাসূলের উম্মতের উপর যে ইবাদাত ফরজ করা হয়েছে তা অন্য রাসূলের উম্মতের উপরে ফরজ করা হয়নি। আবার এক রাসূলের উম্মতের উপরে যে বিষয়গুলো হারাম করা হয়েছে তা অন্য রাসূলের উম্মতের জন্য হয়তো হালাল করা হয়েছে।
কুরআন ও হাদীসে রাসূলদের মধ্যে কারো কারো নাম জানা যায়। যেমন- মুহাম্মদ, ঈসা, দাউদ, মূসা, ইব্রাহিম, নূহ। তবে সব নবী-রাসূলদের নাম ও তাদের বর্ণনা জানানো হয়নি।

কুরআন অনুসারে সর্বশেষ রাসূল হচ্ছেন মুহাম্মদ।
ইসলামী বিশ্বাস অনুযায়ী, আল্লাহ তাকে অন্য নবীদের উপর বেশ কিছু বিশেষত্ব দিয়েছেন। তাকে সমস্ত জিন ও মানুষের নবী হিসেবে পাঠিয়েছেন।

সঠিক অনুচ্ছেদ শিরোনাম কোনটি?
titleA. একমাত্র উপাস্য
titleB. কিয়ামত, হাশর, হাউয
titleC. নবী-রসূল সম্পর্কে ইসলামী আকীদা
titleD. নাম ও গুণাবলী
উত্তর: titleC
২০১১ সালের আদমশুমারি অনুসারে রুদ্রপ্রয়াগ শহরের জনসংখ্যা ৯,৩১৩ জন, যার মধ্যে ৫,২৪০ জন পুরুষ এবং ৪,০৭৩ জন মহিলা। রুদ্রপ্রয়াগে প্রতি হাজার পুরুষে মহিলার সংখ্যা ৭৭৭, যেখানে রাজ্যে এই সংখ্যা ৯৬৩। শিশুদের মধ্যে উত্তরাখণ্ড রাজ্যে প্রতি হাজার বালকের বিপরীতে ৮৯০ বালিকা আছে, যা রুদ্রপ্রয়াগে ৮০৩ এর কাছাকাছি। রুদ্রপ্রয়াগ শহরে সাক্ষরতার হার ৮৯.৪২%, রাজ্য গড় ৭৮.৮২%-এর চেয়ে বেশি। রুদ্রপ্রয়াগে পুরুষদের সাক্ষরতার হার ৯৩.৪৩% এবং মহিলা সাক্ষরতার হার ৮৪.২৪%।

সঠিক অনুচ্ছেদ শিরোনাম কোনটি?
titleA. ভূগোল
titleB. সড়কপথ
titleC. জনসংখ্যার উপাত্ত
titleD. বিমান
উত্তর: titleC
এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনুর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়। বর্তমানে এখানে সাড়ে তিনহাজার শ্রমিক-কর্মকর্তা কর্মরত আছে।

সঠিক অনুচ্ছেদ শিরোনাম কোনটি?
titleA. অবকাঠামো
titleB. অবস্থান
titleC. উৎপাদন ক্ষমতা
titleD. কর্মরত শ্রমিক ও ব্যবস্থাপনা
উত্তর: titleD
যদিও অপারেশন সার্চলাইট এর পাকিস্তানি পরিকল্পনাকারীরা বাঙ্গালিদের প্রতিরোধ দীর্ঘ হবে বলে প্রত্যাশা করেনি, পাকিস্তানি সেনাবাহিনী জনসাধারণের ওপর হামলা করার সময় থেকেই মুক্তিবাহিনী বারবার দৃশ্যপটে থাকলো । প্রথাগত গেরিলা রূপ ধারণ করার পূর্বে পাকিস্তান সেনাবাহিনীর একজন অবসরপ্রাপ্ত অফিসার, কর্নেল (পরবর্তীকালে জেনারেল) আতাউল গণি ওসমানী-এর নেতৃত্বে এই বাহিনীকে গড়ে তোলা হয় মুজিব এর আন্দোলনের সাহায্যকারী এবং নিরাপত্তা বাহিনী হিসেবে। স্বাধীনতার ঘোষণার পর, পাকিস্তানি সেনাবাহিনী এদেরকে দমন করার চেষ্টা করলেও কিন্তু গোপনে বেড়ে ওঠা এই "বাংলাদেশ সেনাবাহিনী" তে বিদ্রোহী বাঙ্গালি সৈন্যদের সংখ্যা বেড়েই চলছিল। এই বাঙ্গালি সৈন্য ইউনিটগুলো ধীরে ধীরে মুক্তিবাহিনীতে যুক্ত হয় এবং তাদের অস্ত্রশস্ত্রের ভাণ্ডার আরো মজবুত করে।

১৯৭১ সালের ১২ই এপ্রিল কর্নেল আতাউল গণি ওসমানী তেলিয়াপাড়া ( সিলেট ) হেডকোয়ার্টারে সশস্ত্র বাহিনীর দায়িত্ব গ্রহণ করেন। ১৯৭১ সালের ১২ই এপ্রিল ওসমানীকে সশস্ত্র বাহিনীর সর্বাধিনায়ক নিয়োগ করা হয়। ১১-১২ই জুলাই এর মধ্যে বাংলাদেশ মুক্তি বাহিনীকে সংঘটিত করবার গুরুতর পদক্ষেপ নেয়া হয়। কোলকাতাতে সেক্টর কমান্ডারদের একটি সভায় যুদ্ধের কৌশল , বিদ্যমান সমস্যা এবং ভবিষ্যৎ প্রতিরোধ পরিকল্পনার ওপর আলোকপাত করে চারটি সিদ্ধান্ত নেয়া হয়। সেগুলো ছিলো :


মূলত ভারতীয় সেনাবাহিনী দ্বারা প্রশিক্ষিত এবং অস্ত্রে সজ্জিত মুক্তিবাহিনী-এর বাইরেও পৃথক ( জাতীয়তাবাদী বা বামপন্থি ) নেতৃত্বে কিছু স্বতন্ত্র গেরিলা বাহিনী সফলভাবে কিছু জায়গা নিয়ন্ত্রণ করছিলো।

সঠিক অনুচ্ছেদ শিরোনাম কোনটি?
titleA. বাংলাদেশ বিমান বাহিনী
titleB. বামপন্থী দলসমূহ
titleC. যুদ্ধকালীন সংগঠন
titleD. সাংস্কৃতিক যোদ্ধারা
উত্তর: titleC
জুপিটার জন্য প্রতীক উৎপত্তি সংযোগ=| বৃহস্পতিগ্রহ (ইউ + 2643 ) সম্পূর্ণরূপে পরিষ্কার নয়। বুধবারের বৈশিষ্ট্যটি রাজপুত্র ( দেবতাদের রাজা হিসাবে), কিন্তু কামাত্রোস (1২ ষ্ঠ শতাব্দী) জুপিটারটি কেবল "জেটে" ζ ( "জিউসের" জন্য) দ্বারা প্রতিনিধিত্ব করে। খ্রিস্টীয় ক্রুশ গঠন করার জন্য 16 তম শতাব্দীতে ব্যবহৃত আধুনিক প্রতীক স্পষ্টতই একটি ম্যাগুস্কুল জেট Ζ উপর ভিত্তি করে একটি উল্লম্ব স্ট্রোক যোগ করা হয়। কম-স্বজ্ঞাত প্রতীক আধুনিক ভাষ্যকারদের দ্বারা বিভিন্ন বিজ্ঞাপনে ব্যাখ্যা দেয়; এইভাবে, "পেনি সাইক্লোপিডিয়া" (184২) এর সম্পাদকগণ মনে করেন "বজ্রপাতের হাত (হাত ও হাত বজ্রধ্বনি?)" বলে মনে করা হতে পারে এবং সম্প্রতি এই চিহ্নটি "মিসরীয় হিয়েরোগ্লিফের উপর ভিত্তি করে" ঈগল "। 

সঠিক অনুচ্ছেদ শিরোনাম কোনটি?
titleA. সূর্য
titleB. পৃথিবী প্রতীক
titleC. বৃহস্পতি গ্রহ
titleD. ক্লাসিক্যাল গ্রহ
উত্তর: titleC
দাবা বিশ্বব্যাপী স্বীকৃত খেলা। আন্তর্জাতিক অলিম্পিক কমিটি ও ফিদে আন্তর্জাতিক দাবা প্রতিযোগিতার আয়োজন করে। বর্তমানে দাবা বিশ্বের সবচেয়ে জনপ্রিয় খেলাগুলোর মধ্যে অন্যতম। বাড়ীতে, ক্লাবে, টুর্ণামেন্টসহ বিভিন্ন প্রতিযোগিতায় লক্ষ লক্ষ দাবাড়ু অংশগ্রহণ করে। নির্দিষ্ট নিয়মের বাইরেও বিভিন্ন ধরনের নিয়ম-কানুন প্রয়োগ করে খেলা হয়ে থাকে।

সঠিক অনুচ্ছেদ শিরোনাম কোনটি?
titleA. বিবিধ
titleB. ক্যাসলিং
titleC. দাবা প্রতিযোগিতাসমূহ
titleD. দাবা সংস্থার নিয়ন্ত্রক
উত্তর: titleD
১৯৮০ সালে তার কনিষ্ঠ ভ্রাতার মৃত্যুর পর তার মা এবং ভারতীয় জাতীয় কংগ্রেস পার্টির রাজনীতিকদের দ্বারা তাকে রাজনীতিতে প্রবেশ করার জন্য রাজি করানোর চেষ্টা করা হয়। তিনি এবং তার স্ত্রী উভয়েই এই প্রস্তাবের বিরোধিতা করেন এবং প্রকাশ্যেই জানান যে তিনি তার ভাইয়ের আসন থেকে প্রতিদ্বন্দিতা করবেন না। তা সত্বেও, ঘটনাচক্রে তিনি তার সংসদ-সদস্য প্রার্থীত্ব ও ঘোষণা করেন। তার রাজনীতিতে প্রবেশ, বহু সংবাদপত্রে, জনসাধারণ ও বিরোধী রাজনৈতিক দলগুলি দ্বারা সমালোচিত হয়েছিল। তিনি আমেথি লোকসভা কেন্দ্র থেকে প্রথম নির্বাচনে প্রতিদ্বন্দিতা করেন। এই উপ-নির্বাচনে তিনি তার প্রতিদ্বন্দী লোকদল নেতা শরদ যাদব কে ২০০,০০০ এর ও বেশি ভোটের ব্যবধানে পরাজিত করেন।

১৯৮১ সালের ফেব্রুয়ারিতে তার ভাইয়ের উত্তর প্রদেশ রাজ্যের আমেথি লোক সভা (সংসদীয়) কেন্দ্র থেকে নির্বাচিত হয়ে গান্ধী তার মায়ের একজন গুরুত্বপূর্ণ রাজনৈতিক উপদেষ্টা হয়ে ওঠেন। ব্যাপক ভাবে এই ধারনাই করা হয়ছিলো যে ইন্দিরা গান্ধী, রাজীব কে প্রধানমন্ত্রী পদের যোগ্য করেই গড়ে তুলছেন এবং শীঘ্রই তিনি 'যুবো কংগ্রেস' - কংগ্রেস পার্টির যুবো শাখার সভাপতি মনোনীত হন।

সঠিক অনুচ্ছেদ শিরোনাম কোনটি?
titleA. শাহ বানো মামলা
titleB. শিক্ষা
titleC. বিশ্বাসঘাতকতামূলক গুপ্ত হত্যা
titleD. রাজনীতিতে প্রবেশ
উত্তর: titleD
কেনিয়ার জনসংখ্যা বিগত কয়েক দশকে উল্লেখযোগ্য হারে বেড়েছে। ফলে দেশটির জনসংখ্যার একটি বড় সংখ্যাই হচ্ছে তরুণ ও যুবক। দেশটির আদমশুমারীতে দেখা গেছে জনসংখ্যার ৭৩ শতাংশ নাগরিকের বয়স অনূর্ধ্ব ৩০। গত আশি বছরে কেনিয়ার জনসংখ্যা ২.৯ মিলিয়ন থেকে ৩৯ মিলিয়নে গিয়ে দাঁড়িয়েছে। কেনিয়া মূলত নানা ধরনের আদিবাসীদের মিলনস্থল। অধিকাংশ কেনিয়ানই ইংরেজি ও সোয়াহিলি ভাষায় কথা বলতে পারে। দেশটির জনগণের বিরাট একটি অংশ তাদের আদিবাসি ভাষায় কথা বলে থাকে। আদিবাসিদের হিসেব করতে গেলে যা পাওয়া যাবে, তা হল- কিকুয়ু ২২%, লুহইয়া- ১৪%, লউ ১৩%, ক্যালেজিন ১২%, কাম্বা ১১%, কিসি ৬%, মেরু ৬%,অন্যান্য আফ্রিকান ১৫%, আফ্রিকার বাইরের জনগণ রয়েছে ১%।

সঠিক অনুচ্ছেদ শিরোনাম কোনটি?
titleA. প্রদেশ, জেলা এবং বিভাগ
titleB. পরবর্তী ইতিহাস
titleC. জনপ্রকৃতি
titleD. ঔপনিবেশ যুগের ইতিহাস
উত্তর: titleC
একটি ঐতিহ্যবাহী সেল্টিক কাহিনী মিশ্রিত স্ক্যান্ডিনইভিয়ান পুরাণ দ্বারা ওকেডিয়ান উপকথা প্রভাবিত হয়েছিল। লোকাঁচারবেত্তা এবং লেখক আর্নেস্ট মারউইক সী মিদার ও তেরানকে "প্রকৃতির বিশুদ্ধ ব্যক্তিরূপে প্রকাশ" হিসেবে বর্ণনা করেন। ওকেনীকে ঘিরে সর্বদা পরিবর্তনশীল সমুদ্র এবং উত্তাল প্রাকৃতিক উপাদানের উপর ভিত্তি করে বিভিন্ন প্রাচীন পৌরাণিকসমূহ, কিন্তু দ্বীপপুঞ্জসমূহের প্রাচীনতম পৌরাণিক কাহিনী মধ্যে হল দুই আত্মার কাহিনী। আদিম আইল্যান্ডারা বিজ্ঞানের সুবিধা ছাড়াই আবহাওয়া এবং অন্যান্য প্রাকৃতিক জীবন চক্রের অদ্ভুত ব্যাখ্যা করতে পারতো। ট্রাইল ডেনিসেন অনুমান করে যে, এই কারণে পৌরাণিক ভিত্তিক "কিছু অর্ধ আদিম কল্পনা" উৎপত্তি লাভ করেছে।

সঠিক অনুচ্ছেদ শিরোনাম কোনটি?
titleA. উদ্ভব
titleB. তথ্যসূত্র
titleC. ব্যুৎপত্তি
titleD. লোক বিশ্বাস
উত্তর: titleA
খ্রিস্টীয় ৮ম শতাব্দীতে উত্তর-পূর্ব ভারতে পাল সাম্রাজ্য প্রতিষ্ঠিত হয়। খ্রিস্টীয় ১২শ শতাব্দী পর্যন্ত পাল রাজারা এই অঞ্চল শাসন করেছিলেন। পাল রাজবংশ ছিল একটি বৌদ্ধধর্মাবলম্বী রাজবংশ। তাঁদের রাজত্বকালে নালন্দায় অনুশীলিত মহাযান মতবাদের সঙ্গে বজ্রযান নামে পরিচিত মহাযান দর্শনের তন্ত্র-প্রভাবিত একটি মতবাদের মিশ্রণ ঘটে। নালন্দা মহাবিহার গুপ্তযুগের সাংস্কৃতিক উত্তরাধিকার বহন করত এবং সেই উত্তরাধিকার ছিল বহু-প্রশংসিত। পাল সম্রাটরা একাধিক শিক্ষাপ্রতিষ্ঠান স্থাপন করেছিলেন। তাঁদের শাসনকালে নালন্দার আদলে জগদ্দল, ওদন্তপুরী, সোমপুর ও বিক্রমশিলায় চারটি মহাবিহার গড়ে ওঠে। উল্লেখ্য, পাল রাজবংশের প্রতিষ্ঠাতা গোপাল নালন্দা থেকে মাত্র দূরে ওদন্তপুরী মহাবিহারটি প্রতিষ্ঠা করেছিলেন।

নালন্দায় প্রাপ্ত উৎকর্ণ লিপিগুলি থেকে জানা যায়, গোপালের পুত্র ধর্মপাল ছিলেন নালন্দার পৃষ্ঠপোষক। উল্লেখ্য, তিনি বিক্রমশিলা মহাবিহারটি প্রতিষ্ঠা করেছিলেন। তবে পালযুগে নালন্দার সর্বাপেক্ষা উল্লেখযোগ্য পৃষ্ঠপোষক ছিলেন ধর্মপালের পুত্র দেবপাল (রাজত্বকাল খ্রিস্টীয় ৯ম শতাব্দী)। তিনি সোমপুর মহাবিহারটি প্রতিষ্ঠা করেন। নালন্দার ধ্বংসাবশেষের মধ্যে থেকে পাওয়া একাধিক ধাতুমূর্তিতে দেবপালের উল্লেখ পাওয়া যায়। এছাড়া দুটি গুরুত্বপূর্ণ উৎকীর্ণ লিপি থেকেও তাঁর কথা জানা যায়। প্রথমটি হল একটি তাম্রলিপি। এই লিপি থেকে জানা যায়, সুবর্ণদ্বীপের (অধুনা ইন্দোনেশিয়ার সুমাত্রা) শৈলেন্দ্র-বংশীয় রাজা বলপুত্রদেব “নালন্দার বহুমুখী উৎকর্ষে আকৃষ্ঠ হয়ে” সেখানে একটি মঠ নির্মাণ করেন এবং সেটির রক্ষণাবেক্ষণের জন্য দেবপালের কাছে পাঁচটি গ্রামের রাজস্ব অনুমোদন করার অনুরোধ জানান। দেবপাল তাঁর অনুরোধ রক্ষা করেছিলেন। ঘোসরাওয়ান উৎকীর্ণ লিপিটি হল দেবপালের সমসাময়িক কালের অপর একটি উৎকীর্ণ লিপি। এই লিপি থেকে জানা যায়, তিনি বীরদেব নামে এক বৈদিক পণ্ডিতকে অভ্যর্থনা জানান এবং তাঁর পৃষ্ঠপোষকতা করেন। বীরদেব পরবর্তীকালে নালন্দার অধ্যক্ষ নির্বাচিত হয়েছিলেন।

পালযুগে পূর্ব ভারতের পাঁচটি বৌদ্ধ উচ্চশিক্ষা কেন্দ্র একটি রাষ্ট্র-পরিচালিত কার্যক্রম গঠন করেছিল। পণ্ডিতেরা সহজেই একটি শিক্ষাকেন্দ্র থেকে অপর শিক্ষাকেন্দ্রে গিয়ে বিভিন্ন পদ অলংকৃত করতে পারতেন। প্রত্যেকটি প্রতিষ্ঠানের নিজস্ব প্রতীকচিহ্ন ছিল। সেই প্রতীকচিহ্নের কেন্দ্রে একটি ধর্মচক্র (সারনাথের মৃগদাবে বুদ্ধের প্রথম ধর্মোপদেশ দান বা ‘ধর্মচক্র-প্রবর্তনে’র প্রতীক) এবং তার দুই পাশে দুটি হরিণের চিত্র অঙ্কিত থাকত। এই প্রতীকচিহ্নের নিচে সংশ্লিষ্ট প্রতিষ্ঠানটির নাম খোদিত থাকত। নালন্দার ক্ষেত্রে এই নামটি ছিল ‘শ্রী-নালন্দা-মহাবিহার-আর্য-ভিক্ষুসঙ্ঘস্য’ (অর্থাৎ, “নালন্দা মহাবিহারের সম্মানীয় ভিক্ষুদের সঙ্ঘ”)।

বহু শিলালিপি ও সাহিত্যিক উপাদান থেকে জানা যায়, পাল রাজন্যবর্গ উদারভাবে নালন্দার পৃষ্ঠপোষকতা করতেন। তবে পালযুগে অন্যান্য মহাবিহারগুলি নালন্দা থেকে অনেক শিক্ষিত ভিক্ষুকে গ্রহণ করায় নালন্দা একক গুরুত্ব হারিয়ে ফেলে। পালযুগে বৌদ্ধধর্মের উপর বজ্রযানের প্রভাব উত্তরোত্তর বৃদ্ধি পেয়েছিল। নালন্দার উপরেও তার প্রভাব পড়েছিল। যে শিক্ষাপ্রতিষ্ঠানটি অতীতে মহাযান মতবাদকে কেন্দ্র করে এক উদার উৎকর্ষ কেন্দ্র হিসেবে খ্যাতি অর্জন করেছিল, সেই নালন্দা মহাবিহার ধীরে ধীরে তান্ত্রিক মতবাদ ও জাদুবিদ্যার অনুশীলনে কেন্দ্রীভূত হয়ে পড়ে। তারানাথ ১৭শ শতাব্দীতে যে ইতিহাস গ্রন্থটি রচনা করেন, তাতে দাবি করা হয়েছে যে, নালন্দা সম্ভবত কোনও এক সময় বিক্রমশিলা মহাবিহারের অধ্যক্ষের নিয়ন্ত্রণাধীনেও এসেছিল।

সঠিক অনুচ্ছেদ শিরোনাম কোনটি?
titleA. পালযুগে নালন্দা
titleB. গ্রন্থাগার
titleC. নালন্দা মাল্টিমিডিয়া মিউজিয়াম
titleD. হিউয়েন সাং মেমোরিয়াল হল
উত্তর: titleA
প্রকল্প হল একটি অবভাসের জন্য প্রস্তাবিত ব্যাখ্যা, অথবা বিভিন্ন অবভাসের মধ্যে সম্ভাব্য পারস্পরিক সম্পর্ক নির্দেশকারী প্রস্তাবনা।
সাধারণত প্রকল্পগুলো গাণিতিক মডেলের রুপ ধারণ করে, তবে এর ব্যতিক্রমও আছে। বিজ্ঞানীরা যেকোন উপায়ে কোন ব্যাখ্যা দাঁড় করাতে পারেন- তারা তাদের সৃজনশীলতা ব্যবহার করতে পারেন, অন্য বিষয়ের ধারণা ব্যবহার করতে পারেন, আরোহণ, বেইজীয় অনুমিতি ইত্যাদি ব্যবহার করতে পারেন। বিজ্ঞানের ইতিহাসে অনেক বিজ্ঞানীর দৃষ্টান্ত দেখা যায় যাঁরা কোন “আকস্মিক অনুপ্রেরণা” অথবা স্রেফ অনুমানের কারণেই তাদের প্রস্তাবনাকে ভুল প্রমাণ করতে উদ্যত হয়েছেন। উইলিয়াম গ্লেন বলেন,
শুধুমাত্র সত্যতা অথবা পূর্বের কোন ধারণাকে প্রতিস্থাপিত করা কিংবা পরিষ্কার করার মধ্যে একটি সফল প্রকল্পের কোন কৃতিত্ব থাকে না, বরং গবেষণাকর্মকে অনুপ্রাণীত করা এবং অন্ধকারকে দূর করাটাই একটি প্রকল্পের সাফল্য।
বিজ্ঞানের জগতে একটি তত্ত্বের সৌন্দর্য্য হল তার সরলতা এবং ফ্যাক্টের সাথে তার সৌহার্দ্যতা। অক্কামের ক্ষুর ব্যবহার করে বৈজ্ঞানিক তত্ত্বের সারল্য নির্ধারণ করা হয়।

সঠিক অনুচ্ছেদ শিরোনাম কোনটি?
titleA. প্রকল্প প্রণয়ন
titleB. উপাত্ত ভাগাভাগি
titleC. পরীক্ষণ
titleD. ডিএনএর গঠণের পরীক্ষণ
উত্তর: titleA
পুলিশের কাছ থেকে পালিয়ে সজল বারুই মুম্বইতে এক বন্ধুকে ই-মেইল করে সেখানে পালিয়ে যান। সেখানে তিনি বিয়ে করেন এবং স্ত্রীকে আসানসোলে রেখে কলকাতায় ফিরে আসেন। কলকাতায় ফিরে বিভিন্ন ছদ্মনামে তিনি একাধিক অপরাধের ঘটনায় জড়িয়ে পড়েন। কলকাতার ফুলবাগান ও মানিকতলা থানার পুলিশ আধিকারিকেরা ২০০৩ সালের গোড়ার দিকে সজলের বান্ধবীর সন্ধান পেয়ে তার মাধ্যমে একটি স্টিং অপারেশন চালিয়ে সজলকে ধরতে সমর্থ হয়েছিলেন প্রায়। তবে সজল ধরা পড়েননি। এরপর সজল লেকটাউনে স্থানীয় গুন্ডা ‘হাতকাটা’ বিশুর ঠেকে আশ্রয় নেয়। বিশুর অধীনে থাকার সময় কমল ছদ্মনামে তিনি উল্টোডাঙায় একটি ডাকাতির ঘটনায় জড়িয়ে পড়েন। পুলিশ ‘কমলে’র খোঁজ শুরু করলে সজল বারুই পশ্চিম মেদিনীপুর জেলার জামবনিতে পালিয়ে গিয়ে স্থানীয় অপরাধী রাজীব মেতির অধীনে কাজ শুরু করেন।
সঠিক অনুচ্ছেদ শিরোনাম কোনটি?
titleA. পুনরায় গ্রেফতার
titleB. হত্যাকাণ্ড
titleC. পলাতক জীবন
titleD. পলায়ন
উত্তর: titleC
বাহাই লিপি একজন একেশ্বরবাদী, অগম্য, সর্বজ্ঞ, সর্বব্যাপী, অক্ষয়, এবং সর্বশক্তিমান ঈশ্বরের বর্ণনা দেয় যিনি মহাবিশ্বের সকল কিছুর স্রষ্টা। ঈশ্বর এবং মহাবিশ্বের অস্তিত্বকে শাশ্বত বলে মনে করা হয়, যার কোন শুরু বা শেষ নেই।

সৃষ্টি প্রার্থনা, প্রতিফলন, এবং মানবজাতির সেবায় নিয়োজিত হয়ে তাঁর স্রষ্টা সম্পর্কে জানার এবং তাকে ভালোবাসার ক্ষমতা অর্জন করবে। ঈশ্বর মানবজাতির প্রতি তার ইচ্ছা ও উদ্দেশ্য প্রকাশ করেন মধ্যস্থতাকারীদের মাধ্যমে, যারা ঈশ্বরের প্রকাশ হিসেবে পরিচিত, প্রাগৈতিহাসিক যুগ থেকে ধর্মের বর্তমান কাল পর্যন্ত ধর্ম প্রতিষ্ঠিত করা নবী ও রাসূলগণ।

নবীগণের চরিত্রে ঐশ্বরিক বৈশিষ্ট্যাবলীর প্রতিফলন হয়, যাদেরকে স্রষ্টা সৃষ্টি করেছেন মানবকূলের উদ্দেশ্যে আধ্যাত্মিক জ্ঞানদানের জন্য। বাহাই মতে, সমস্ত জীবিত স্বত্তা এই বৈশিষ্ট্যাবলীর অন্তত একটি এবং মানুষের আত্মা সম্ভাব্য তাদের সবকয়টি প্রতিফলিত করতে পারে। বাহাই মতবাদ সর্বেশ্বরবাদ, নরত্বারোপ, এবং পুনর্বিভাব বিশ্বাস অস্বীকার করে।

সঠিক অনুচ্ছেদ শিরোনাম কোনটি?
titleA. খ্রীষ্টধর্ম
titleB. বাহাই বিশ্বাস
titleC. মর্মনিজম
titleD. ইসলাম ধর্ম
উত্তর: titleB
শহরটির অবস্থানের অক্ষাংশ ও দ্রাঘিমাংশ হল । সমূদ্র সমতল থেকে মিরিকের গড় উচ্চতা ১৪৯৫ মিটার (৪৯০৫ ফুট)। এখানকার উচ্চতম স্থান বোকার গোম্ফার উচ্চতা প্রায় ১৭৬৮ মিটার (৫৮০১ ফুট)। নিম্নতম স্থান মিরিক লেক ১৪৯৪ মিটার (৪৯০২ ফুট) উচ্চতায় অবস্হিত।

মিরিকের দূরত্ব শিলিগুড়ি থেকে উত্তর-পশ্চিমে ৫২ কিমি (৩২ মাইল) এবং দার্জিলিং থেকে ৪৯ কিমি (৩০ মাইল) দক্ষিণ দক্ষিণ-পশ্চিমে।

সঠিক অনুচ্ছেদ শিরোনাম কোনটি?
titleA. জলবায়ু
titleB. ব্যাংক ও আর্থিক প্রতিষ্ঠান
titleC. স্বাচ্ছন্দ্যবিধান
titleD. ভৌগোলিক তথ্য
উত্তর: titleD
জাতীয় পরিষদের অধিবেশনগুলো বিভক্ত। ১৯৭৩ সালের সংবিধানে ৮ই মে ১৯৭৪-এ প্রথম সংশোধনী পাস হওয়ার আগে ১৩০ দিনের জন্য একটি বৈঠক করতে হয়েছিল। এই সংশোধনী অনুসারে, ধারাবাহিক অধিবেশনগুলোর মধ্যে সর্বাধিক সময়কাল ৯০ থেকে ১৩০ দিনের মধ্যে এবং এক বছরে কমপক্ষে তিনটি সেশন থাকতে হবে। সংবিধানের ৫৪ (১) অনুচ্ছেদে জাতীয় পরিষদের একটি অধিবেশন রাষ্ট্রপতি তলব করেন। তলব করা আদেশে রাষ্ট্রপতি জাতীয় পরিষদ অধিবেশন করার জন্য তারিখ, সময় এবং স্থান (যা সাধারণত সংসদ ভবন হয়) দেন। জাতীয় সংসদ আহ্বানের জন্য তারিখ এবং সময় অবিলম্বে রেডিও এবং টেলিভিশন মাধ্যমে ঘোষণা করা হয়। সাধারণত, তলব করার একটি অনুলিপি তাদের বাড়ির ঠিকানায় সদস্যদের কাছে প্রেরণ করা হয়। জাতীয় পরিষদের মোট সদস্যপদের এক-চতুর্থাংশের অনুরোধে জাতীয় সংসদকেও তলব করা যেতে পারে। জাতীয় পরিষদ যদি এ জাতীয় শোধন করে তবে তা ১৪ দিনের মধ্যে তলব করতে হবে।

সঠিক অনুচ্ছেদ শিরোনাম কোনটি?
titleA. নেতৃবৃন্দ
titleB. সাংবিধানিক ভূমিকা
titleC. ইতিহাস
titleD. দায়রা
উত্তর: titleD
ইরানের শিল্প-ঐতিহ্য বিশ্বের অন্যতম প্রাচীন, সমৃদ্ধ ও সবচেয়ে প্রভাব বিস্তারকারী এবং এর আওতায় রয়েছে সাহিত্য, সঙ্গীত, নৃত্য, স্থাপত্যকলা, চিত্রাঙ্কন, বুনন, মৃৎশিল্প, হস্তলিপিবিদ্যা, ধাতব ও পাথুরেকর্ম সহ অসংখ্য শাখা।

ইরানি শিল্পকলা একাধিক পর্যায়ের মধ্য দিয়ে বিবর্তিত হয়েছে, যা ইরানের অদ্বিতীয় নান্দনিকতার প্রমাণ। এই পর্যায়সমূহ এলামাইট চোগা জানবিল থেকে শুরু করে মধ্যযুগীয় ও পার্সেপোলিসের হাখমেনীয় কারুশিল্প থেকে বিশাপুরের মোজাইক পর্যন্ত বিস্তৃত।

সঠিক অনুচ্ছেদ শিরোনাম কোনটি?
titleA. সাহিত্য
titleB. ভাষা
titleC. ঐতিহ্যবাহী উদ্‌যাপন
titleD. শিল্পকলা
উত্তর: titleD
অফিসারদের (গ্রুপ ‘এ’ কৃত্যক) ইন্ডিয়ান ইঞ্জিনিয়ারিং সার্ভিস-এর মাধ্যমে নিয়োগ করা হয়। কেন্দ্রীয় জন কৃত্যক আয়োগ (ইউপিএসসি) এই পরীক্ষাটি নিয়ে থাকে। এছাড়াও ইউপিএসসি-এর স্পেশাল ক্লাস রেলওয়ে অ্যাপ্রেন্টিসেস (এসসিআরএ) পরীক্ষার মাধ্যমেও নিয়োগ করা হয়।

‘সি’ ও ‘ডি’ বিভাগের কর্মচারীদের রেলওয়ে রিক্রুইটমেন্ট বোর্ডের ১৯ রকম পরীক্ষার মাধ্যমে নিয়োগ করা হয়। এই পরীক্ষা নিয়ন্ত্রণ করে রেলওয়ে রিক্রুইটমেন্ট কন্ট্রোল বোর্ড বা আরআরসিবি।

সঠিক অনুচ্ছেদ শিরোনাম কোনটি?
titleA. ভাড়া ও টিকিট
titleB. যাত্রী পরিষেবা
titleC. রেলওয়ে অঞ্চল
titleD. কর্মীনিয়োগ
উত্তর: titleD
ক্যালিফোর্নিয়ার বিগ বিয়ার সোলার অবজার্ভেটরিতে বেশ কয়েকটি দূরবিন রয়েছে। নিউ সোলার টেলিস্কোপ (এনটিএস) সেগুলির অন্যতম। এটি ১.৬ মিটার দীর্ঘ, ক্লিয়ার-অ্যাপারচার, অফ-অ্যাক্সিস গ্রেগরিয়ান দূরবিন। ২০০৮ সালের ডিসেম্বরে এই দূরবিনটি কাজ শুরু করে। এটিএসটি চালু হওয়ার আগে এনটিএস ছিল বিশ্বের বৃহত্তম সৌর দূরবিন। বিগ বিয়ার অবজার্ভেটরি হল নিউ জার্সি ইনস্টিটিটিউট অফ টেকনোলজির (এনজেআইটি) সেন্টার ফর সোলার-টেরেস্ট্রিয়াল রিসার্চ পরিচালিত অন্যতম প্রকল্প।

সঠিক অনুচ্ছেদ শিরোনাম কোনটি?
titleA. মহাকাশভিত্তিক
titleB. সোলার অ্যান্ড হেলিওস্ফেরিক অবজার্ভেটরি
titleC. বিগ বিয়ার সোলার অবজার্ভেটরি
titleD. সোলার ডায়নামিক্স অবজার্ভেটরি
উত্তর: titleC
পিয়ারু সর্দার ব্রিটিশ আমলের শেষ দিকে ঠিকাদারী ব্যবসা শুরু করেন। পাকিস্তান আমলে তিনি ছিলে প্রথম শ্রেণীর ঠিকাদার। ঢাকার ইঞ্জিনিয়ার্স ইন্সটিটিউশন মিলনায়তন এবং রমনা পার্ক ছাড়াও রানি এলিজাবেথের জন্য পার্কের বিরাট মঞ্চ তৈরি করেন তিনি, যা বর্তমানে শতায়ু মঞ্চ নামে পরিচিত। মন্ত্রিপাড়ার বেশকিছু ভবনের নির্মাণের সঙ্গেও তিনি জড়িত। কারো কারো মতে, ঢাকা স্টেডিয়াম নির্মাণ করেন যেসব ঠিকাদার, তাদের মধ্যে তিনিও ছিলেন। নারায়ণগঞ্জের আদমজী জুটমিল, মোহাম্মাদপুরের রিফিউজি কলোনি এবং আসাদগেটের নির্মাণকাজের ঠিকাদারও পিয়ারু সরদার। ১৯৫২ সালে ঢাকা মেডিক্যাল কলেজের নার্সিং হোস্টেল পিয়ারু সরদারের হাতে নির্মিত হয়। বলা হয়ে থাকে, রানী এলিজাবেথের আগমন উপলক্ষে ঢাকাকে তিলোত্তমা করে সাজাতে তেজগাঁও বিমান বন্দর থেকে লাট ভবন (বঙ্গভবন) পর্যন্ত দ্রুততম সময়ে নতুন রাস্তা নির্মাণেও পিয়ারু সরদারের ভূমিকা ছিল। পিয়ারু সরদার একবার ঢাকা পৌর করপোরেশন নির্বাচনে অংশগ্রহণ করে বিপুল ভোটের ব্যবধানে জয়লাভ করে কমিশনার নির্বাচিত হন। বর্তমানে "পিয়ারু সর্দার অ্যান্ড কোং" ঢাকার ঈদগাহের নামাজের প্যান্ডেল নির্মাণ করে।

সঠিক অনুচ্ছেদ শিরোনাম কোনটি?
titleA. ঢাকার সর্দার ও প্রভাব
titleB. ১৯৫২ সালে ভূমিকা
titleC. সম্মাননা
titleD. ঢাকার সর্দার
উত্তর: titleD
১৬১১ সালে প্রাগে ধর্মীয়-রাজনৈতিক উত্তেজনা চরম রূপ ধারণ করে। সম্রাট রুডলফের শারীরিক অবস্থার অবনতির কারণে তার ভাই "মাটিয়াস" তাকে বোহেমিয়ার রাজার পদ থেকে অবসর নিতে বাধ্য করেন। রুডলফ ও মাটিয়াস উভয়েই কেপলারের কাছে জ্যোতিষতাত্ত্বিক উপদেশ চান। এই সুযোগে তিনি কিছু আপোসমূলক উপদেশের মাধ্যমে অবস্থার উন্নতি ঘটাতে চেষ্টা করেন, গ্রহ-তারার অবস্থান সম্পর্কে খুব কমই মন্তব্য করেছিলেন যাতে রাজারা কোন আকস্মিক পদক্ষেপ না নেন। কিন্তু এটি বুঝতে বাকি ছিল না যে মাটিয়াসের দরবারে কেপলারের খুব একটা ভবিষ্যৎ নেই।

সে বছরই কেপলারের স্ত্রী বারবারা হাঙ্গেরীয় তিলকিত জ্বরে আক্রান্ত হন, মৃগী রোগের লক্ষণ দিয়ে যারা সূচনা ঘটে। বারবারা সুস্থ হতে না হতেই তার তিন সন্তান গুটিবসন্ত রোগে আক্রান্ত হয়, ৬ বছর বয়সী ফ্রিডরিশ মারা যায়। ছেলের মৃত্যুর পর তিনি পাদোয়া ও ভ্যুআটেমবের্গের পৃষ্ঠপোষকদের কাছে জ্যোতির্বিদ্যা বা গণিতের পদের আবেদন করে পত্র পাঠান। ভ্যুআটেমবের্গের ট্যুবিঙেন বিশ্ববিদ্যালয় কেলভিনীয় ধর্মদ্রোহীতা এবং আউগসবুর্গ কনফেশন (লুথারান চার্চের প্রধান বিশ্বাসের স্বীকারোক্তি) ও কনকর্ড ফর্মুলা (লুথারান চার্চে বিশ্বাসের প্রতিজ্ঞা) লঙ্ঘনের কারণে কেপলারকে নিতে রাজি হয়নি। ১৬১০ সালে গালিলেও ইউনিভার্সিটি অফ পাদোয়া থেকে চলে যাওয়ায় সৃষ্ট শূন্যস্থান পূরণের লক্ষ্যে বিশ্ববিদ্যালয় কর্তৃপক্ষ তাকে আমন্ত্রণ জানায়। কিন্তু কেপলার জার্মান ভূমিতে থাকা শ্রেয় মনে করে অস্ট্রিয়ার লিনৎসে যান শিক্ষক ও জেলা গণিতবিদের একটি পদের ব্যবস্থা করতে। তিনি ফিরে আসার কিছুদিন পরই অবশ্য আরও অসুস্থ হয়ে বারবারা মৃত্যুবরণ করেন।

এ কারণে কেপলার লিনৎসে যাওয়ার তারিখ পিছিয়ে দিয়ে আরও কিছুকাল প্রাগে থাকার সিদ্ধান্ত নেন। ১৬১২ সালে সম্রাট রুডলফ মারা যাওয়ার পূর্ব পর্যন্ত এখানেই ছিলেন যদিও রাজনৈতিক অস্থিতিশীলতা, ধর্মীয় অসহিষ্ণুতা, পারিবারিক দুঃখভোগ এবং তার স্ত্রীর জমি নিয়ে আইনি জটিলতার কারণে এ সময়ের মাঝে তার গবেষণা এগোয়নি। গবেষণা হচ্ছে না দেখে এ সময় তিনি পূর্বের কাজ ও অন্যদের সাহায্য নিয়ে "একলোগাই ক্রোনিকাই" নামে একটি কালপঞ্জি তৈরিতে ব্যস্ত থাকেন। মাটিয়াস হলি রোমান সম্রাজ্যের সম্রাট হিসেবে অভিষিক্ত হওয়ার পর কেপলারের পূর্বতন চাকরি পূর্ণ বেতনসহ পুনর্বহাল করেন এবং এই চাকরি নিয়েই তাকে লিনৎসে চলে যাওয়ার অণুমতি দেন।

সঠিক অনুচ্ছেদ শিরোনাম কোনটি?
titleA. বারবারা ম্যুলারের সাথে বিয়ে
titleB. অন্যান্য গবেষণা
titleC. ১৬০৪ সালের অতিনবতারা
titleD. ব্যক্তিগত ও রাজনৈতিক দুর্ভোগ
উত্তর: titleD
১৯২৩ সালে দেবেন্দ্রমোহন তার গবেষক ছাত্র এস কে ঘোষকে সাথে নিয়ে ক্লাউড চেম্বারে কৃত্রিম তেজস্ক্রিয়তা নিয়ে কাজ শুরু করলেন। হিলিয়াম গ্যাসের মধ্যে পোলোনিয়াম থেকে উৎসরিত আলফা কণার গতিপথ পর্যবেক্ষণ করেন এবং নিউক্লিয়াস ও ইলেকট্রনের গতিপথের ছবি তোলেন। ছবিতে ধরা পড়লো যে নাইট্রোজেন নিউক্লিয়াস বিয়োজিত হয়েছে। বিখ্যাত নেচার সাময়িকীতে প্রকাশিত হলো তাদের তোলা ছবি ও গবেষণাপত্র [10]। আন্তর্জাতিক মহলে সাড়া পড়ে গেল।

সঠিক অনুচ্ছেদ শিরোনাম কোনটি?
titleA. কর্মজীবন
titleB. চৌম্বকত্ব
titleC. নোবেল মনোনয়ন কমিটি
titleD. কৃত্রিম তেজস্ক্রিয়তা
উত্তর: titleD
সৌদি বিনলাদেন গ্রুপ এই নির্মাণকাজের দায়িত্বপ্রাপ্ত প্রতিষ্ঠান। জার্মানিতে প্রস্তুত দুর্ঘটনায় ভেঙে পড়া ক্রেনটি এই প্রতিষ্ঠান কর্তৃক ব্যবহৃত হচ্ছিল। এছাড়াও এই প্রতিষ্ঠান সৌদি আরবে অনেক নির্মাণ কাজের সাথে জড়িত। এই প্রতিষ্ঠানটি বিশ্বের দ্বিতীয় বৃহত্তম নির্মাণ কোম্পানি। এর প্রতিষ্ঠাতা ছিলেন মুহাম্মাদ বিন আওয়াদ বিন লাদেন যিনি সাবেক আল কায়েদা প্রধান ওসামা বিন লাদেনের বাবা।

সঠিক অনুচ্ছেদ শিরোনাম কোনটি?
titleA. দুর্ঘটনা
titleB. ক্ষতিপূরণ
titleC. ক্রেন
titleD. পটভূমি
উত্তর: titleC
জানুয়ারি, ২০১৯ সালে দক্ষিণ আফ্রিকা গমন করেন। ওডিআই সিরিজের তৃতীয় খেলায় স্বাগতিক দক্ষিণ আফ্রিকা দলের বিপক্ষে খেলাকালীন নিজস্ব ১৯শ ইনিংসে দ্বিতীয় দ্রুততম ব্যাটসম্যান হিসেবে সহস্র রানের মাইলফলক স্পর্শ করেন। এরফলে বিরাট কোহলি ও আজমের সৃষ্ট রেকর্ড ভঙ্গ করেন।

এপ্রিল, ২০১৯ সালে পাকিস্তান ক্রিকেট বোর্ড কর্তৃপক্ষ ইংল্যান্ডে অনুষ্ঠিতব্য ২০১৯ সালের ক্রিকেট বিশ্বকাপের জন্য ১৫-সদস্যবিশিষ্ট পাকিস্তান দলের খেলোয়াড়ের নামের তালিকা প্রকাশ করে। এতে তাকেও দলের অন্যতম সদস্যরূপে মনোনয়ন দেয়া হয়।

সঠিক অনুচ্ছেদ শিরোনাম কোনটি?
titleA. দক্ষিণ আফ্রিকা গমন
titleB. খেলার ধরন
titleC. ঘরোয়া ক্রিকেট
titleD. আন্তর্জাতিক ক্রিকেট
উত্তর: titleA
২০১৫ সালের ২১ ডিসেম্বর তারিখে দলটির চূড়ান্ত নাম এবং লোগো উন্মোচন করা হয়। লোগোটি সাদা এবং সোনালী রংয়ের করাচী কিংস লেখার উপরে একটি সিংহ এর সমন্বয়ে তৈরী করা হয়েছে। দলটির স্বত্তাধিকারী সালমান ইকবাল লোগো উন্মোচন অনুষ্ঠানে বলেন যে, ‍‍"দলীয় লোগো এবং থিমটি করাচির সত্য আত্মা এবং স্থিতিস্থাপকতার বহিঃপ্রকাশ তুলে ধরা হয়েছে"।

সঠিক অনুচ্ছেদ শিরোনাম কোনটি?
titleA. দলের নাম এবং লোগো
titleB. দলের বৈশিষ্ট্য
titleC. বর্তমান দল
titleD. ফ্রাঞ্চাইজ ইতিহাস
উত্তর: titleA